Vitajte
8. deň
Vitajte v druhom týždni
21-dennej meditačnej výzvy Chopra centra.
Tento týždeň sa naučíte
ako pritiahnuť viac hojnosti
aplikáciou zákonov z mojej knihy
Sedem duchovných zákonov úspechu pre váš život.
Dnes sa budeme sústrediť na prvý zákon -
Zákon čistej potencionality,
ktorý hovorí, že v svojej podstate
sme čistým vedomím.
Sme čistá potencionalita
a pole všetkých možností.
Keď objavíte svoju pravú prirodzenosť
a spoznáte, kým naozaj ste
prežívate čisté bytie
a každej výzve čelíte bez strachu.
V tomto stave ste zakotvení v neobmedzenej
a večnej sile vlastného ja,
ktorá k vám priťahuje ľudí
situácie a okolnosti,
aby vám pomohli splniť vaše najhlbšie túžby.
V behu každodenných starostí
sa niekedy stretávame s myšlienkami a názormi,
vyjadrenými ako "fakty",
ktoré neodrážajú našu božskú podstatu.
Napríklad počúvame, že
dobrých pracovných miest nie je veľa,
globálna finančná situácia je zlá
alebo, že svetové zdroje sa vyčerpávajú.
Je dôležité si uvedomiť,
že tieto výroky nie sú univerzálnou pravdou.
Naopak, reprezentujú kolektívne vedomie,
ktoré projektuje prehnané obrazy nedostatku
a falošnú ilúziu súťaženia.
Ako pri toľkej negativite okolo nás,
objavíme nahlbšiu silu v nás samých?
Pri stíšení sa
sa dokážeme naladiť na seba samých
a prijať vnútorné poznanie.
Spojením sa s dušou
alebo svojim vyšším ja
utíšime hlasy a
všetku negativitu  trojdimenzionálneho sveta
a vstúpime do našej neobmedzenej sily.
Tu, v tomto tichu
zažívame svoju vnútornú esenciu,
ktorá nám pomáha zhmotniť to,
po čom z hĺbky srdca túžime a potrebujeme.
Vyhraďte si denne čas
na tiché spojenie s prírodou
a pozorujte jej dokonalú inteligenciu -
aj to vám umožní spájať sa s vašim vyšším vedomím.
Ďalšou cestou ako dosiahnuť vnútorný pokoj,
je zrieknuť sa súdenia a
hodnotenia ľudí
a okolností ako dobré a zlé,
správne a nesprávne.
Súdením ľudí a udalostí v našom živote,
vytvárame turbulencie, ktoré bránia spojeniu
s našim vnútorným ja.
Opustenie tejto potreby
nám umožní nájsť miesto
hlbokého pokoja.
Uveďte dnes Zákon čistého potencionálu
do praxe -
dajte si záväzok pravidelne tráviť čas v tichu
a v prírode.
Osloboďte sa od potreby súdiť ľudí a situácie.
Povedzte si:
Dnes nebudem súdiť nič, čo sa udeje.
Tento záväzok si pravidelne pripomínajte.
Prv než začneme meditáciu,
nechajte túto správu usadiť sa vo vašom podvedomí:
Skrze zákon čistého potenciálu
môžem vytvoriť čokoľvek,
kedykoľvek,
kdekoľvek.
Skrze zákon čistého potenciálu
môžem vytvoriť čokoľvek,
kedykoľvek,
kdekoľvek.
Teraz začnime s meditáciou.
Nájdite si pohodlné miesto
zložte si ruky do lona
a zatvorte oči.
Teraz vstúpte do svojho vnútra,
na miesto vnútorného pokoja,
kde sa stretávame so svojim vyšším ja.
Zanechajte všetky myšlienky
a sústreďte sa na svoj nádych a výdych.
S každým nádychom a výdychom
sa cítite uvoľnenejšie,
príjemnejšie,
pokojnejšie.
Teraz pomaly uveďte mantru
Zákona čistého potenciálu.
Opakujte ju v mysli
a nechajte ju voľne a ľahko plynúť.
Om bhavam namah
Om bhavam namah
Som absolútne bytie,
som pole všetkých možností.
Om bhavam namah
Ak vás vyrušia vlastné myšlienky,
telesné vnemy
alebo zvuky okolia
vráťte svoju pozornosť späť
na opakovanie mantry v mysli.
Om bhavam namah
Pokračujte v meditácii,
ja budem sledovať čas.
Keď na konci jemne udriem na zvon,
opustíte mantru.
Om bhavam namah
Om bhavam namah
Je čas opustiť mantru.
Priveďte svoje vedomie späť k telu
Chvíľku oddychujte
a pomaly, zhlboka dýchajte.
Ak ste pripravení
pomaly
otvorte oči.
Počas dnešného dňa
noste v sebe pocit hojnosti
a pripomínajte si
hlavnú myšlienku dňa:
Skrze Zákon čistého potenciálu
môžem vytvoriť čokoľvek,
kedykoľvek,
kdekoľvek.
Skrze Zákon čistého potenciálu
môžem vytvoriť čokoľvek,
kedykoľvek,
kdekoľvek.
Skrze Zákon čistého potenciálu
môžem vytvoriť čokoľvek,
kedykoľvek,
kdekoľvek.
Namasté.
